Go utlwala gore, e ne ya re ka Phukwi monongwaga, ga tlhongwa kgosi kwa Mathathane mme kwa tirong eo, ga bo go le Kgosi Masego Olebile wa Palapye, a emetse Kgosi Sediegeng Kgamane. Ga re itse gore mabaka e ne e le eng go bo Kgosi Kgamane a ne a se yo koo.
Fela re ka tsaya gore, ka tsela nngwe, o ne a tshwaregile, mme ka Setswana sa re, ‘Maoto a nong ke phofa,’ a roma Kgosi Olebile go mo tswa dinao. Tiro yone ya tsamaya jang? Pego e re e bonyeng ga e bolele sepe se se kalo.
Go bonala fela gore tiro e ne ya tsamaya sentle, ga se ka ga nna sepe selabe kana sefatlhi mo go yone. Mafoko otlhe a a neng a buiwa, ya nna a a monate, a go tiisa yo a neng a tlhongwa moko.
Ga twe e rile a ntsha la gagwe, Kgosi Olebile a re, bogosi bo batla batho ba ba nonofileng e bile ba ka emelana le seemo sa malatsi ano. Re dumela gore kgosi o ne a bua jaana ka dilo malatsi ano di fetogile. Tiro ya bogosi ga se fela go tlhola mo kgotleng o letile dikgang tsa morafe, kgotsa o sekisa, o bo o atlholela mosimane mabele a kgomo. Nnyaa, tiro ya bogosi malatsi ano e ntsi, e isa motho kwa le kwa. Gore motho a e kgone, o tshwanetse a bo a nonofile, a bulegile tlhaloganyo, e seng jalo, e ka mo imela mme gongwe le morafe wa mo tlhoboga.
Go bolelwa gape gore, kwa tirong eo, go ne go se dikgosi fela. Ga twe, le mopalamente wa kgaolo o ne a le teng mme le ene a tla ka la gagwe a re, o tlaa dirisanya le Kgosi Serumola fela jaaka a ntse a dirisanya le dikgosi tsotlhe tsa metse ya Bobirwa.
Ya nna ya nna mafoko a go iteelwa legofi le mogolokwane ka jaana kgosi le mopalamente, ba tshwanetse go goga mmogo ka ba eteletse morafe pele. Fa tse di kwa pele, di sa goge sentle, tse di kwa morago tsone di bo di ka bona tsela jang? Go pale, mosepele o lale nageng. Ditlhabolo tsa motse le kgaolo di eme golo go le gongwefela, di se ke di tswele gope. E tloge e nne selelo le khuranyo ya meno, morafe o lela ka sele le sele.
Ga re a katoga mahulo, thota re ntse re mo go ya gale, e bong, Dikgang (Daily News/Phukwi 21 2018.) mme re fitlhela pego e, ya peo ya kgosi kwa Mathathane mo go yone. Fa e bua ka fa Kgosi Olebile a neng a nna a laya Kgosi Serumola ka teng, Dikgang/Daily News ya re;
‘O mo kgotlhaditse gore a ile pipa molomo,…..’
Sekole ga se se potlana
A re o sekegele tsebe
A go ntse jalo?
Foo, ga re bue Setswana
Thoko ga se tiro
Re amogela gore ke phoso
A re tlhotlhore kgetsi
Re ntse re bua ka 'go jela…..'
A re se re 'di efa'
Lefoko leo ga le reye batsadi
Motho ga a tswe yo mongwe tema
Leo ga le kgaoganngwe
Ga se 'Dikoko ga di ke...'
Lefoko leo ke lesupi
A e a bo e le mogopolo go eta?
Re ntse re a gakolola
Re ntse re a tswelela
Re tswelela ka ‘go tshwara...’
A re bue ka 'go tshwara...'
A re diriseng maemedi sentle
Legoelela ke eng?
A go buiwa jalo?
Go tsenelela go raya eng?